《校官厅新栽岩桂》
宋代·喻良能

不将官舍等逆旅，故把霜根栽绕墙。
他日花开映秋色，何人手折惹天香。
丁宁护取森森碧，想像匀排粟粟黄。
顾我疏慵百无取，未应人错比甘棠。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。